Fan, ta’lim, madaniyat va sport masalalari qo‘mitasining “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida

O‘zbekiston Respublikasi Oliy Majlisi Senati Fan, ta’lim, madaniyat va sport masalalari qo‘mitasi raisining “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida ijro etilishi to‘g‘risida”gi parlament eshituvi yakunlari haqidagi axborotini tinglab va muhokama qilib, O‘zbekiston Respublikasi Oliy Majlisi Senatining Kengashi qaror qiladi:
 1. O‘zbekiston Respublikasi Oliy Majlisi Senati Fan, ta’lim, madaniyat va sport masalalari qo‘mitasi raisining “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida ijro etilishi to‘g‘risida”gi parlament eshituvi yakunlari haqidagi axboroti bildirilgan takliflarni inobatga olgan holda ma’lumot uchun qabul qilinsin.
 2. O‘zbekiston Respublikasi mehnat va aholini ijtimoiy muhofaza qilish vaziri (A. Xaitov), O‘zbekiston Respublikasi iqtisodiyot vaziri (G. Saidova), O‘zbekiston Respublikasi oliy va o‘rta maxsus ta’lim vaziri (B. Xodiyev), O‘zbekiston Respublikasi Davlat statistika qo‘mitasining raisi (B. To‘rayev), Qoraqalpog‘iston Respublikasi Vazirlar Kengashining raisi (B. Yangiboyev), viloyatlar va Toshkent shahar hokimlari O‘zbekiston Respublikasi Oliy Majlisi Senati Fan, ta’lim, madaniyat va sport masalalari qo‘mitasining “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida ijro etilishi to‘g‘risida”gi parlament eshituvi yakunlari bo‘yicha qabul qilingan qarorining o‘z vaqtida ijrosini ta’minlasin, shuningdek ushbu masala ijrosi yuzasidan ko‘rilgan choralar va ularning natijalari haqida belgilangan muddatlarda Qo‘mitaga axborot taqdim etsin.
 3. O‘zbekiston Respublikasi Oliy Majlisi Senatining Fan, ta’lim, madaniyat va sport masalalari qo‘mitasi “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida ijro etilishi to‘g‘risida”gi parlament eshituvi yakunlari bo‘yicha qabul qilingan Qo‘mita qarorini tegishli davlat organlari tomonidan ko‘rib chiqish natijalari haqidagi axborotni 2014-yil 20-dekabrgacha O‘zbekiston Respublikasi Oliy Majlisi Senati Kengashiga taqdim etsin.
 4. Ushbu Qaror O‘zbekiston Respublikasi Oliy Majlisi Senatining o‘n to‘rtinchi yalpi majlisi tasdig‘iga kiritilsin.